**Қосымша 1**

**«Жасыл Қазақстан» экологиялық сауаттылық апталығын**

**өткізуге арналған нұсқаулық**

Қазақстан Республикасының Экология, геология және табиғи ресурстар министрлігі «Жасыл Қазақстан» және су ресурстарын басқаруға байланысты екі ұлттық жобаны қолға алды.

Мемлекет басшысы Қасым-Жомарт Тоқаевтың тапсырмасымен әзірленген «Жасыл Қазақстан» ұлттық жобасын іске асыру ауаның ластану деңгейі жоғары 10 қаланың жағдайын жақсартуға ықпал етеді.

«Жасыл Қазақстан» ұлттық жобасы 7 негізгі бөлімнен тұрады: су нысандарын сауықтыру, ауаның ластану деңгейін төмендету, қалдықтарды басқару, биоалуантүрлілікті сақтау, елді көгалдандыру, энергия тиімділігі, экологиялық білім және экологиялық мәдениетті арттыру. Бұл Теміртау, Нұр-Сұлтан, Алматы, Ақтөбе, Атырау, Өскемен, Қарағанды, Балқаш, Жезқазған және Шымкент қалаларының экологиялық жағдайын жақсартуға мүмкіндік береді.

Қарағанды облысының білім беру ұйымдарында **2021 жылдың 19-23 сәуірі** аралығында **«Жасыл Қазақстан» экологиялық сауаттылық апталығын** өткізу жоспарланды.

Апталықты өткізудің мақсаты: экологиялық мәдениетті қалыптастыру, табиғатты және қоршаған ортаны аялау.

Апталықты өткізуге дайындық үшін білім беру бөлімдеріне, облыстық мектеп-интернаттарға келесі материалдар жіберілді:

1. Апталықты өткізу бойынша ақпараттық хат (қазақ және орыс тілдерінде);

2. Апталықты өткізу жоспары ұсыныстармен (Қосымша 1);

3. «Жасыл Қазақстан» экологиялық сауаттылық апталығын өткізуге арналған әдістемелік материалдар (Қосымша 2);

4. Экосағаттар әзірлемелері оқушылардың жас санаттарына сәйкес (бастауыш, орта және жоғары сыныптар) қазақ және орыс тілдерінде;

5. Педагогтерге арналған «Ғаламшарды аялайық!» облыстық қашықтықтан өткізілетін байқауынының ережесі.

Экологиялық сауаттылық апталығын өткізу бойынша әдістемелік материалдар оқу-әдістемелік орталығының umckrg.gov.kz сайтында «Әдістемелік нұсқаулықтар» бөлімінде орналастырылған.

Білім беру ұйымдарында пәндік апталықтың іс-шараларын жоспарлауда, ата-аналар қауымдастығы, әлеуметтік серіктестер шақырылады.

Пәндік апталықтың соңында жауапты адам апталық барысында ұйымдастырылған іс-шараларға егжей-тегжейлі талдау дайындайды.

Апталықтың ең белсенді қатысушылары, олимпиадалар мен байқаулар жеңімпаздары дипломдармен, грамоталармен, алғыс хаттармен марапатталады.

**«Жасыл Қазақстан» экологиялық сауаттылық апталығын**

**өткізу жоспары**

|  |
| --- |
| **19 сәуір 2021 жыл**  **Тақырып: «Жасыл Қазақстан»**  **Күн ұраны: «Ғаламшарды бірге сақтайық!»**  1. Экологиялық сауаттылық апталығының салтанатты ашылуы  2. Қоршаған ортаны қорғау және жердің табиғи ресурстарын дұрыс пайдалану маңыздылығы туралы анимациялық бейнефильм көре отырып әңгімелесу (1-4 сыныптар)  3. Экологиялық тақырыпта диктант өткізу (5-11 сыныптар) |
| **20 сәуір 2021 жыл**  **Тақырып: «Эко-білім күні»**  **Күн ұраны: «ЭКО-сағат - Қазір баста!»**  1. «Егер Жер алма болса» (1-4 сыныптар)  2. «Жердің температурасы бар» (5-9 сыныптар)  3. «Мұхиттар қауіпті жағдайда» (10-11 сыныптар) |
| **21 сәуір 2021 жыл**  **Тақырып: «Тұрмыстық қатты қалдықтарды бөлек жинау»**  **Күн ұраны: «Қоқыс – қалауын тапса, кіріс әкеледі!»**  Тұрмыстық қатты қалдықтардың бөлек жиналуын насихаттауға бағытталған сынып сағаттарын, сұхбаттарды, диалог алаңдарын, фокус-топтарды, воркшоптарды, дебат турнирлерін өткізу, пластмассаны пайдалануды азайту, қайта өңделетін материалдар бірнеше рет қайта өңдеуді қажет ететін маңызды ресурс екенін түсіну қажеттілігі. |
| **22 сәуір 2021 жыл**  **Тақырып: «Экологиялық соқпақ»**  **Күн ұраны: «Табиғатты қорғау үшін бәріміз біргеміз!»**  Жас ұрпақтың экологиялық мәдениетін кеңейту және нығайту мақсатында экологиялық квесттер, олимпиадалар, викториналар, ойындар, білгірлер клубтарын, спринт жарыстарын өткізу. |
| **23 сәуір 2021 жыл**  **Тақырып: «Шығармашылық ойлар жәрмеңкесі»**  **Күн ұраны: « Экологиялық мәселені ғаламдық ойла!»**  Өткізіледі: қоршаған ортаны қорғауға арналған фотокөрмелер; бейнероликтер байқауы; эко-қойылымдар; шеберлік сыныптары; комикстер конкурстары, плакаттар мен суреттер және т.б. |
| **24 сәуір 2021 жыл**  **Апталықты қорытындылау.**  **Экологиялық сенбіліктер өткізу.** |

«Жасыл Қазақстан» экологиялық сауаттылығы апталығы аясында іс-шаралардың өткізілуі туралы ақпараттар білім беру ұйымдарының сайттарында, әлеуметтік желілерде орналастырылуы керек. Білім беру ұйымдарының педагогтері тақырыптық апталықтың өткізілуінің қорытындысы бойынша оқушылар мен ата-аналардың пікірлерін қосып, облыстық «Ізденіс» педагогикалық газетіне мақалалар жазып жіберуіне болады.